୨୦୧୯ ନାଗରିକତା (ସଂଶୋଧନୀ) ନିୟମ
ଭାରତୀୟ ସଂସଦର ୨୦୧୯ ନାଗରିକତା (ସଂଶୋଧନୀ) ନିୟମ ୧୯୫୫ ନାଗରିକତା ନିୟମର ସଂଶୋଧନ କରି ପାକିସ୍ତାନ, ବଙ୍ଗଳାଦେଶ ଓ ଆଫଗାନିସ୍ତାନର ଧାର୍ମିକ ସଂଖ୍ୟାଲଘୁମାନଙ୍କୁ ଭାରତୀୟ ନାଗରିକତା ପ୍ରଦାନ ପାଇଁ ପଥ ପ୍ରସ୍ତୁତ କରିଥାଏ । ଏଥି ପାଇଁ ଯୋଗ୍ୟ ସଂଖ୍ୟାଲଘୁମାନେ ହେଲେ ହିନ୍ଦୁ ଶିଖ, ବୌଦ୍ଧ, ଜୈନ, ପାର୍ସୀ ଓ ଖ୍ରୀଷ୍ଟିଆନ । ମୁସଲିମମାନେ ଏଥି ପାଇଁ ଯୋଗ୍ୟ ନୁହଁନ୍ତି । ଏଥି ପାଇଁ ଯୋଗ୍ୟ ବିବେଚିତ ହେବା ନିମନ୍ତେ ପ୍ରାର୍ଥୀମାନେ ୨୦୧୪ ଡିସେମ୍ବର ୩୧ ଆଗରୁ ଭାରତରେ ପ୍ରବେଶ କରିଥିବା ଓ ନିଜ ମୂଳ ଦେଶରେ "ଧର୍ମଗତ ଅତ୍ୟାଚାର ସହିଥିବା ବା ଧର୍ମଗତ ଅତ୍ୟାଚାରର ଭୟ ଥିବା" ବିଧେୟ । ଏହି ନିୟମ ଉପୋରକ୍ତ ସଂଖ୍ୟାଲଘୁମାନଙ୍କ ପାଇଁ ନାଗରିକତାର ଆବଶ୍ୟକତାକୁ କୋହଳ କରି ୧୧ ବର୍ଷରୁ ୫ ବର୍ଷ କରିଥିଲା 

କ୍ଷମତାସୀନ ଭାରତୀୟ ଜନତା ପାର୍ଟି ତା'ର ୨୦୧୪ ନିର୍ବାଚନ ଇସ୍ତାହାରରେ ପ୍ରତିଶ୍ରୁତି ଦେଇଥିଲା ଯେ ତାହା ହିନ୍ଦୁ ଶରଣାର୍ଥୀମାନଙ୍କୁ ଏକ ପ୍ରାକୃତିକ ବାସଭୂମି ଯୋଗାଇବ । ସେହି ଦିନରୁ ଏହି ଭଳି ଶରଣାର୍ଥୀମାନଙ୍କ ବାବଦରେ ଖବର ପ୍ରକାଶ ପାଇଆସୁଥିଲା । ୨୦୧୫ରେ ସରକାର ଏଭଳି ଶରଣାର୍ଥୀମାନଙ୍କୁ ସେମାନଙ୍କ ଯାତାୟତ ନଥି ଓ ଦୀର୍ଘମିଆଦି ଭିସା ପ୍ରଦାନ ପାଇଁ ନିର୍ଦ୍ଦେଶ ଦେବା ଆରମ୍ଭ କରିଥିଲା । ଇଣ୍ଟେଲିଜେନ୍ସ ବ୍ୟୁରୋ ଅନୁସାରେ ପ୍ରାୟ ସମସ୍ତ ହିନ୍ଦୁ କିମ୍ବା ଶିଖ ଧର୍ମାବଲମ୍ବୀ ଥିବା ୩୦,୦୦୦ ଶରଣାର୍ଥୀ ଏହି ନିୟମ ସଂଶୋଧନୀଦ୍ୱାରା ଉପକୃତ ହୋଇଛନ୍ତି ବା ହେବେ ।

ଭାରତର ଧର୍ମନିରପେକ୍ଷ ସମ୍ବିଧାନ ଓ ତା'ର ୧୪ତମ ଧାରାର ଉଲ୍ଲଂଘନ କରୁଥିବାରୁ ଏହି ସଂଶୋଧନୀ ନିୟମ ଭାରତ ଓ ବିଦେଶରେ ସମାଲୋଚିତ ହୋଇଛି ।
ଏହାର ବିଲକୁ ବିରୋଧ କରି ଏକ ଆବେଦନ ୧,୦୦୦ ଜଣ ବୈଜ୍ଞାନିକ ଓ ଶିକ୍ଷାର୍ଥୀଙ୍କଦ୍ୱାରା ଦସ୍ତଖତ ହୋଇଥିଲା । ଏହି ନିୟମ ଯୁକ୍ତରାଷ୍ଟ୍ର ଆମେରିକାର ଆନ୍ତର୍ଜାତୀୟ ଧର୍ମଗତ ସ୍ୱାଧୀନତା କମିଶନଦ୍ୱାରା ସମାଲୋଚିତ ହୋଇଥିଲା । ଏହି ନିୟମର କେତେକ ସମାଲୋଚନାକାରୀଙ୍କ ମତରେ ନିୟମଟି ଧର୍ମଗତ ବୈଷମ୍ୟକୁ ଆଇନଗତ କରିଥାଏ ।

ଆଇନଟି ପାରିତ ହେବା ପରେ ଭାରତରେ ବଡ଼ ଧରଣର ଧାରଣା ଆରମ୍ଭ ହୋଇଥିଲା । ମୁସଲିମ ଓ ଧର୍ମନିରପେକ୍ଷ ଦଳଗୁଡ଼ିକ ଧର୍ମଗତ ବୈଷମ୍ୟକୁ ବିରୋଧ କରି ଆନ୍ଦୋଳନ କରିଥିଲେ । ଆସାମ ଓ ଅନ୍ୟାନ୍ୟ ଉତ୍ତରପୂର୍ବ ରାଜ୍ୟଗୁଡ଼ିକରେ ଅଣ-ମୁସଲିମ ବେଆଇନ ଶରଣାର୍ଥୀ ସେମାନଙ୍କ ଅଞ୍ଚଳକୁ ଆସିବା ଭୟରେ ଆନ୍ଦୋଳନ କରିଥିଲେ ।

ଟୀକା

ଆଧାର

ଅଧିକ ପଠନ
 The Citizenship (Amendment) Bill, 2016 - Highlights and Summary by PRS Legislative Research

ବାହାର ତଥ୍ୟ
  Passport (Entry into India) Amendment Rules, 2015 and  Foreigners (Amendment) Order, 2015, The Gazette of India No. 553, 8 September 2015.
 Citizenship (Amendment) Bill as introduced in Lok Sabha, 2016 , PRS Legislative Research, 2016.
 Report of the Joint Parliament Committee , Lok Sabha Secretariat, 2019 (via PRS Legislative Research).
 Citizenship (Amendment) Bill as introduced in Lok Sabha, 2019 , PRS Legislative Research, 2019.
 Citizenship (Amendment) Bill as passed by the Lok Sabha, 2019 , PRS Legislative Research, 2019.

ଅଧିବାସନ ଆଇନ
ଭାରତରେ ବେଆଇନ ଅଧିବାସ
ଭାରତରେ ଅଧିବାସ
ଭାରତୀୟ ନାଗରିକତା ଆଇନ
ଧାର୍ମୀୟ ବୈଷମ୍ୟ
୨୦୧୯ ଭାରତୀୟ ସାଂସଦର ଆଇନସବୁ
୨୦୧୯